CELEX: 32022D0624
Language: hu
Date: 2022-04-12 00:00:00
Title: A Bizottság (EU) 2022/624 végrehajtási határozata (2022. április 12.) az Oroszországból származó egyes vasból, ötvözetlen acélból vagy más ötvözött acélból készült melegen hengerelt sík termékek behozatalára alkalmazandó dömpingellenes intézkedések részleges időközi felülvizsgálatának megszüntetéséről

2022.4.13.   
               
               
                  HU
               
               
                  Az Európai Unió Hivatalos Lapja
               
               
                  L 115/185
               
            
         A BIZOTTSÁG (EU) 2022/624 VÉGREHAJTÁSI HATÁROZATA
         (2022. április 12.)
         az Oroszországból származó egyes vasból, ötvözetlen acélból vagy más ötvözött acélból készült melegen hengerelt sík termékek behozatalára alkalmazandó dömpingellenes intézkedések részleges időközi felülvizsgálatának megszüntetéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) és különösen annak 9. cikke (1) bekezdésére,
         mivel:
         1.   ELJÁRÁS
         
         1.1.   Hatályos intézkedések
         
         
                     (1)
                  
                  
                     Az (EU) 2017/1795 végrehajtási rendelettel (2) (a továbbiakban: eredeti rendelet) az Európai Bizottság (a továbbiakban: Bizottság) végleges dömpingellenes vámot vetett ki a többek között Oroszországból származó, következőképpen meghatározott termékek behozatalára: egyes vasból, ötvözetlen acélból vagy más ötvözött acélból készült síkhengerelt termékek, tekercsben is (beleértve a „méretre vágott” és a „keskeny szalag” típusú termékeket is), melegen hengerelve, de tovább nem megmunkálva, plattírozás, lemezelés vagy bevonás nélkül (melegen hengerelt sík termékek, a továbbiakban: a felülvizsgálat tárgyát képező termék).
                  
               1.2.   Felülvizsgálati kérelem
         
         
                     (2)
                  
                  
                     A Bizottság az (EU) 2016/1036 rendelet (a továbbiakban: alaprendelet) 11. cikkének (3) bekezdése értelmében részleges időközi felülvizsgálati kérelmet kapott. A felülvizsgálat iránti kérelmet az Eurofer (a továbbiakban: kérelmező) nyújtotta be az uniós gyártók nevében, és a dömpingnek a PAO Severstal (a továbbiakban: Severstal) orosz exportáló gyártó tekintetében történő vizsgálatára korlátozódott.
                  
               
                     (3)
                  
                  
                     Az eredeti rendelet értelmében a külön megnevezett oroszországi exportáló gyártóktól származó behozatalra 17,6 EUR/tonna és 96,5 EUR/tonna közötti rögzített vám, míg az összes többi oroszországi vállalattól származó behozatalra 96,5 EUR/tonna maradékvám vonatkozik. A Severstal vállalattól származó behozatalra kivetett végleges dömpingellenes vám 17,6 EUR/tonna.
                  
               1.3.   A részleges időközi felülvizsgálat megindítása
         
         
                     (4)
                  
                  
                     A Bizottság az alaprendelet 11. cikkének (3) bekezdése szerinti, a dömpingnek a Severstal tekintetében való vizsgálatára korlátozódó részleges időközi felülvizsgálat megindításáról határozott. Az eljárás megindításáról a Bizottság 2021. január 18-án értesítést (3) (a továbbiakban: az eljárás megindításáról szóló értesítés) tett közzé az Európai Unió Hivatalos Lapjában.
                  
               
                     (5)
                  
                  
                     A felülvizsgálati időszak a 2020. január 1-jétől 2020. december 31-ig tartó időszakra terjedt ki.
                  
               1.4.   Érdekelt felek
         
         
                     (6)
                  
                  
                     Az eljárás megindításáról szóló értesítésben a Bizottság felkérte a Severstal vállalatot és a vele kapcsolatban álló vállalatokat, hogy meghatározott határidőn belül válaszoljanak a kérdőívre. A Bizottság külön tájékoztatta a kérelmezőt és az exportáló ország hatóságait a vizsgálat megindításáról, és felkérte őket a részvételre. A Bizottság továbbá felkérte a többi felet, hogy jelentkezzenek és ismertessék álláspontjukat, feltéve, hogy tevékenységeik és a felülvizsgálat tárgyát képező termék között objektív kapcsolat áll fenn.
                  
               2.   A KÉRELEM VISSZAVONÁSA ÉS AZ ELJÁRÁS MEGSZÜNTETÉSE
         
         
                     (7)
                  
                  
                     A kérelmező 2022. március 18-án arról tájékoztatta a Bizottságot, hogy visszavonja a részleges időközi felülvizsgálat iránti kérelmét.
                  
               
                     (8)
                  
                  
                     Az alaprendelet 9. cikkének (1) bekezdésével összhangban a kérelem visszavonása esetén az eljárás megszüntethető, kivéve, ha ez a megszüntetés az Unió érdekeit sértené.
                  
               
                     (9)
                  
                  
                     A vizsgálat nem tárt fel olyan körülményt, amely arra utal, hogy a felülvizsgálat megszüntetése nem áll az Unió érdekében.
                  
               
                     (10)
                  
                  
                     A Bizottság arra a következtetésre jutott, hogy a dömpingnek a Severstal tekintetében való vizsgálatára korlátozódó részleges időközi felülvizsgálatot a hatályban levő intézkedések módosítása nélkül meg kell szüntetni.
                  
               3.   TÁJÉKOZTATÁS
         
         
                     (11)
                  
                  
                     A Bizottság tájékoztatta az érdekelt feleket arról a szándékáról, hogy a kérelem visszavonása miatt megszünteti a vizsgálatot, és felkérte az érdekelt feleket, hogy tegyék meg észrevételeiket. Egyetlen érdekelt fél sem emelt kifogást az eljárás megszüntetése ellen.
                  
               
                     (12)
                  
                  
                     Ez a határozat összhangban van az alaprendelet 15. cikkének (1) bekezdésével létrehozott bizottság véleményével,
                  
               ELFOGADTA EZT A HATÁROZATOT:
         
            1. cikk
            A Bizottság megszünteti az Oroszországból származó, jelenleg a 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10 (TARIC-kód: 7225191090), 7225 30 90, ex 7225 40 60 (TARIC-kód: 7225406090), 7225 40 90, ex 7226 19 10 (TARIC-kódok: 7226191091 és 7226191095), 7226 91 91 és 7226 91 99 KN-kódok alá tartozó, következőképpen meghatározott termékek behozatalára alkalmazandó dömpingellenes vám részleges időközi felülvizsgálatát: egyes vasból, ötvözetlen acélból vagy más ötvözött acélból készült síkhengerelt termékek, tekercsben is (beleértve a „méretre vágott” és a „keskeny szalag” típusú termékeket is), melegen hengerelve, de tovább nem megmunkálva, plattírozás, lemezelés vagy bevonás nélkül.
         
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2022. április 12-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 176., 2016.6.30., 21. o.
         
         
            (2)  A Bizottság (EU) 2017/1795 végrehajtási rendelete (2017. október 5.) a Brazíliából, Iránból, Oroszországból és Ukrajnából származó egyes melegen hengerelt, sík, vasból, ötvözetlen acélból vagy más ötvözött acélból készült termékek behozatalára vonatkozó végleges dömpingellenes vám kivetéséről, valamint a Szerbiából származó egyes melegen hengerelt, sík, vasból, ötvözetlen acélból vagy más ötvözött acélból készült termékek behozatalával kapcsolatos vizsgálat megszüntetéséről (HL L 258., 2017.10.6., 24. o.)
         
            (3)  HL C 18., 2021.1.18., 36. o.